CELEX: 62012TN0084
Language: sk
Date: 2012-01-31 00:00:00
Title: Vec T-84/12: Žaloba podaná 31. januára 2012 — Uspaskich/Parlament

28.4.2012   
            
            
               SK
            
            
               Úradný vestník Európskej únie
            
            
               C 126/19
            
         Žaloba podaná 31. januára 2012 — Uspaskich/Parlament
   (Vec T-84/12)
   2012/C 126/38
   Jazyk konania: litovčina
   
      Účastníci konania
   
   
      Žalobca: Viktor Uspaskich (Kėdainiai, Litva) (v zastúpení: Aivaras Raišutis, advokát)
   
      Žalovaný: Európsky parlament
   
      Návrhy
   
   Žalobca navrhuje, aby Všeobecný súd:
   
               —
            
            
               zrušil rozhodnutie Európskeho parlamentu č. P7_TA(2011)0541 z 1. decembra 2011 o žiadosti o zachovanie imunity a výsad žalobcu,
            
         
               —
            
            
               vyhovel žiadosti žalobcu z 11. apríla 2011 o nové preskúmanie žiadosti, ktorou generálny prokurátor žiadal, aby bol žalobca zbavený imunity,
            
         
               —
            
            
               chránil imunitu žalobcu,
            
         
               —
            
            
               priznal žalobcovi náhradu škody vo výške 10 000 eur,
            
         
               —
            
            
               zaviazal žalovaného na náhradu trov konania.
            
         
      Dôvody a hlavné tvrdenia
   
   Na podporu svojej žaloby žalobca uvádza päť žalobných dôvodov.
   Prvý žalobný dôvod je založený na porušení práva na preskúmanie skoršieho rozhodnutia, ak vyjdú najavo nové skutočnosti zakladajúce domnienku fumus persecutionis.
   Druhý žalobný dôvod je založený na porušení práva na nestranné posúdenie žiadosti, keďže tá istá osoba bola vymenovaná za spravodajcu v druhej veci týkajúcej sa imunity žalobcu.
   Tretí žalobný dôvod je založený na porušení práva na obhajobu a práva na spravodlivé prejednanie veci.
   Štvrtý žalobný dôvod je založený na porušení článku 9 ods. 1 písm. a) Protokolu o výsadách a imunitách Európskej únie, keďže Európsky parlament prijal napadnuté rozhodnutie na nesprávnom právnom základe a porušil článok 9 ods. 1 písm. a) Protokolu tým, že sa opieral o zjavne nesprávny výklad článku 62 ods. 1 a 2 litovskej ústavy.
   Piaty žalobný dôvod vychádza zo zjavne nesprávneho posúdenia fumus persecutionis. Žalobca tvrdí, že sa Európsky parlament dopustil nesprávneho posúdenia, pokiaľ ide o záväznú povahu jeho skorších rozhodnutí týkajúcich sa imunity a pokiaľ ide o pojem fumus a odmietol sa zaoberať argumentmi žalobcu, ktoré sa týkajú fumus persecutionis, na základe ktorých mal byť uznaný za obeť politického prenasledovania.